Abdallah ibn Abd al-Aziz
Abdallah ibn Abd al-Aziz, 1.8.1924-23.1.2015, saudiarabisk konge fra 2005. Abdallah blev regent efter at hans halvbror, kong Fahd, blev ramt af slagtilfælde i 1995. Abdallahs politiske udgangspunkt er konservativt, men han har ikke desto mindre foreslået moderate politiske reformer i Saudi-Arabien og forsøgte ligeledes at bekæmpe korruptionen indenfor kongefamilien. Han var modstander af Golfkrigen i 1991 og af udstationeringen af amerikanske tropper i Saudi-Arabien, og tillod ikke USA at anvende baser i landet til invasionen af Irak 2003. Abdallah var fortaler for en samlet løsning på det palæstinensiske problem, der også omfatter arabisk anerkendelse af staten Israel.